CELEX: 32013D0764
Language: hu
Date: 2013-12-13 00:00:00
Title: 2013/764/EU: A Bizottság végrehajtási határozata ( 2013. december 13. ) az egyes tagállamokban előforduló klasszikus sertéspestissel kapcsolatos járványügyi intézkedésekről (az értesítés a C(2013) 8667. számú dokumentummal történt)  EGT-vonatkozású szöveg

17.12.2013   
            
            
               HU
            
            
               Az Európai Unió Hivatalos Lapja
            
            
               L 338/102
            
         A BIZOTTSÁG VÉGREHAJTÁSI HATÁROZATA
   (2013. december 13.)
   az egyes tagállamokban előforduló klasszikus sertéspestissel kapcsolatos járványügyi intézkedésekről
   (az értesítés a C(2013) 8667. számú dokumentummal történt)
   (EGT-vonatkozású szöveg)
   (2013/764/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               A 2001/89/EK tanácsi irányelv (3) bevezeti a klasszikus sertéspestis elleni védekezésre irányuló uniós minimumintézkedéseket, többek között a szóban forgó járvány kitörése esetén alkalmazandó intézkedéseket. Az intézkedések között szerepel a tagállamok által a sertéspestis vaddisznóállományban történő felszámolására készített tervek végrehajtása és bizonyos esetekben a vaddisznók sürgősségi vakcinázása.
            
         
               (2)
            
            
               A 2001/89/EK irányelvben előírt intézkedéseket a 2008/855/EK bizottsági határozat (4) hajtotta végre, amelyet annak következtében fogadtak el, hogy egyes tagállamokban klasszikus sertéspestises megbetegedések fordultak elő. A betegségnek az Unió más területeire való átterjedését megakadályozandó, a határozat sertéspestisre vonatkozó járványügyi intézkedéseket állapít meg az említett tagállamok azon területeire vonatkozóan, ahol a vaddisznóállomány hordozza a betegséget. Az intézkedések által érintett tagállamok, illetve azok területeinek felsorolását az említett határozat melléklete tartalmazza.
            
         
               (3)
            
            
               A 2008/855/EK határozatot az Unióban a klasszikus sertéspestissel összefüggő, változó járványügyi helyzet függvényében több alkalommal is módosították. Az utóbbi években az Unióban jelentősen javult a járványügyi helyzet, és jelenleg már csak kevés olyan területet lehet meghatározni, amelyek a klasszikus sertéspestis tekintetében konkrét közös kockázatokhoz kapcsolódó sajátos problémákkal küzdenek.
            
         
               (4)
            
            
               Indokolt egy olyan jegyzék létrehozása, amely a tagállamok azon területeit tartalmazza, ahol a klasszikus sertéspestist illetően a járványügyi helyzet a sertéstartó gazdaságokban általában kedvező, és a helyzet a vaddisznóállomány vonatkozásában is javul.
            
         
               (5)
            
            
               Ami a kockázatot illeti, általános szabályként célszerű megtiltani az élő sertéseknek és azok spermájának, petesejtjeinek és embrióinak kivitelét a felsorolt területekről, tekintve, hogy az élő sertéseknek és azok spermájának, petesejtjeinek és embrióinak kivitele a fertőzött területekről vagy a bizonytalan járványügyi helyzetet jelentő területekről nagyobb kockázatot jelent, mint a friss sertéshús, az előkészített sertéshús és a sertéshúsból készült húskészítmény kivitele. Mindazonáltal indokolt rendelkezni arról, hogy – a fentiektől eltérve – milyen feltételek mellett lehet élő sertéseket ugyanabban a tagállamban a felsorolt területeken kívül található vágóhidakra vagy gazdaságokba szállítani.
            
         
               (6)
            
            
               Továbbá a klasszikus sertéspestisnek az Unió más területeire való átterjedését megakadályozandó, indokolt meghatározott feltételekhez kötni a felsorolt területeken található gazdaságokban tartott sertések friss húsának, valamint a részben vagy teljes egészében abból készült előkészített húsnak és húskészítményeknek a kiszállítását. Különösen az olyan sertéshúst, előkészített húsokat és húskészítményeket, amelyek nem a klasszikus sertéspestis megelőzésére irányuló egyes kiegészítő feltételeknek megfelelő gazdaságokban tartott sertésekből származnak, vagy amelyeken nem végeznek a 2002/99/EK tanácsi irányelv (5) 4. cikke szerint a klasszikus sertéspestis veszélyét megszüntető kezelést, az ugyanazon feltételeknek meg nem felelő termékektől külön vagy más időben kell nyerni, kezelni, szállítani és raktározni, majd olyan különleges jelekkel kell ellátni, amelyek nem téveszthetők össze a 853/2004/EK európai parlamenti és tanácsi rendeletben (6) előírt azonosító jellel vagy a 854/2004/EK európai parlamenti és tanácsi rendeletben (7) a friss sertéshús vonatkozásában előírt állat-egészségügyi jelöléssel.
            
         
               (7)
            
            
               A 2002/99/EK irányelv 5. cikke szerint bizonyos, a bizonyítványokra vonatkozó előírásokat kell megállapítani a 2002/99/EK irányelv 4. cikke szerint kezelésen átesett, a felsorolt területeken található gazdaságokban tartott sertések friss húsának, valamint a részben vagy teljes egészében azokból készült előkészített húsnak és húskészítményeknek a kiszállítására vonatkozóan.
            
         
               (8)
            
            
               A 2008/855/EK határozat többször módosult. Ezért indokolt a határozatot hatályon kívül helyezni, és ezt a határozatot a helyébe léptetni.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Tárgy és hatály
   Ez a határozat a mellékletben felsorolt tagállamokban, illetve azok területein (a továbbiakban: az érintett tagállamok) végrehajtandó járványügyi intézkedéseket ír elő a klasszikus sertéspestissel összefüggésben.
   Ezt a határozatot a Bizottság által a 2001/89/EK irányelv szerint jóváhagyott, a klasszikus sertéspestis felszámolására irányuló tervek és a betegség elleni sürgősségi vakcinázási tervek sérelme nélkül kell alkalmazni.
   2. cikk
   Élő sertéseknek a mellékletben felsorolt területekről más tagállamba történő szállításának tilalma
   (1)   Az érintett tagállam biztosítja, hogy a mellékletben felsorolt területekről ne szállítsanak élő sertést más tagállamba vagy ugyanazon tagállamon belül más területekre a mellékletben felsoroltakon kívül.
   (2)   Az (1) bekezdéstől eltérve az érintett tagállamok engedélyezhetik, hogy a mellékletben felsorolt területeken található gazdaságokban tartott élő sertéseket szállítsanak ugyanazon tagállamon belül más területekre, feltéve, hogy a mellékletben felsorolt területeken összességében kedvező a klasszikus sertéspestissel kapcsolatos helyzet, és:
   
               a)
            
            
               a sertéseket azonnali vágás céljából közvetlenül a vágóhídra szállítják; vagy
            
         
               b)
            
            
               a sertéseket a 4. cikk a) pontjában megállapított feltételeknek megfelelő gazdaságokban tartották.
            
         3. cikk
   Sertésspermát, -petesejtet és -embriót tartalmazó szállítmányoknak a mellékletben felsorolt területekről más tagállamokba való szállításának tilalma
   Az érintett tagállamok biztosítják, hogy területükről ne szállítsanak más tagállamba olyan szállítmányokat, amelyek az alábbiakat tartalmazzák:
   
               a)
            
            
               sertéssperma, kivéve, ha a sperma a 90/429/EGK tanácsi irányelv (8) 3. cikkének a) pontjában említett és e határozat mellékletében felsorolt területeken kívül található engedélyezett spermagyűjtő központban tartott sertésektől származik;
            
         
               b)
            
            
               sertéspetesejt vagy -embrió, kivéve, ha a petesejt vagy az embrió a mellékletben felsorolt területeken kívül található gazdaságokban tartott sertésektől származik.
            
         4. cikk
   Friss sertéshúsnak és egyes előkészített húsoknak és húskészítményeknek a mellékletben felsorolt területekről való kiszállítása
   Az érintett tagállamok gondoskodnak arról, hogy a mellékletben felsorolt területeken található gazdaságokban tartott sertések friss húsát, valamint a részben vagy teljes egészében ilyen sertések húsából készült előkészített húst vagy húskészítményeket tartalmazó szállítmányokat csak abban az esetben szállítsák más tagállamokba, ha:
   vagy
   
               a)
            
            
               a szóban forgó sertéseket olyan gazdaságokban tartották, ahol:
               
                           —
                        
                        
                           az előző 12 hónapban nem regisztráltak klasszikus sertéspestist, és a gazdaság a 2001/89/EK irányelv szerint létrehozott védő- és megfigyelési körzeteken kívül található,
                        
                     
                           —
                        
                        
                           a sertéseket a kiszállítást megelőzően legalább 90 napig az adott gazdaságban tartották, és a vágóhídra való kiszállítást közvetlenül megelőző 30 nap során nem vittek be élő sertéseket a gazdaságba,
                        
                     
                           —
                        
                        
                           a gazdaság az illetékes hatóság által jóváhagyott biológiai védelmi tervet hajt végre,
                        
                     
                           —
                        
                        
                           a gazdaságot legalább évente kétszer ellenőrzi az illetékes hatóság, és az ellenőrzés:
                           
                                       i.
                                    
                                    
                                       a 2002/106/EK bizottsági határozat (9) mellékletének III. fejezetében lefektetett iránymutatások szerint történik;
                                    
                                 
                                       ii.
                                    
                                    
                                       magában foglal egy, a 2002/106/EK határozat melléklete IV. fejezetének A. részében meghatározott ellenőrzési és mintavételi eljárások szerint történő klinikai vizsgálatot;
                                    
                                 
                                       iii.
                                    
                                    
                                       vizsgálja a 2001/89/EK irányelv 15. cikke (2) bekezdése b) pontjának második, negyedik, ötödik, hatodik és hetedik francia bekezdésében előírt intézkedések tényleges alkalmazását, és
                                    
                                 
                     
                           —
                        
                        
                           a gazdaságban az illetékes hatóság a 2002/106/EK határozat melléklete IV. fejezetének F.2. pontjában megállapított mintavételi eljárások szerint klasszikus sertéspestisre vonatkozó megfigyelési tervet hajt végre, és a laboratóriumi vizsgálatnak a vágóhídra történő szállítást megelőzően legalább három hónappal negatív eredménnyel kell zárulnia, vagy
                        
                     
                           —
                        
                        
                           a gazdaságban az illetékes hatóság a 2002/106/EK határozat melléklete IV. fejezetének F.2. pontjában megállapított mintavételi eljárások szerint klasszikus sertéspestisre vonatkozó megfigyelési tervet hajt végre, és a laboratóriumi vizsgálatnak a vágóhídra történő szállítást megelőzően legalább egy évvel negatív eredménnyel kell zárulnia, továbbá a sertések vágóhídra való szállításának engedélyezése előtt hatósági állatorvos elvégezte a klasszikus sertéspestis kimutatására irányuló klinikai vizsgálatot a 2002/106/EK határozat melléklete IV. fejezete D. részének 1. és 3. pontjában meghatározott ellenőrzési és mintavételi eljárások szerint;
                        
                     vagy
            
         
               b)
            
            
               a szóban forgó sertéshúst, előkészített húst és húskészítményeket:
               
                           —
                        
                        
                           a 2002/99/EK irányelv 4. cikke (1) bekezdésének megfelelően állítják elő és dolgozzák fel,
                        
                     
                           —
                        
                        
                           a 2002/99/EK irányelv 5. cikke szerinti állat-egészségügyi bizonyítvány kíséri,
                        
                     
                           —
                        
                        
                           az 599/2004/EK bizottsági rendeletben (10) előírt, az Unión belüli kereskedelemhez használatos egészségügyi bizonyítvány kísér, melynek II. része a következő mondattal egészül ki:
                           
                              „Az egyes tagállamokban előforduló klasszikus sertéspestissel kapcsolatos járványügyi intézkedésekről szóló, 2013. december 13-tól 2013/764/EU bizottsági végrehajtási határozatnak (C(2013) 8667) megfelelő termék.”
                           
                        
                     
         5. cikk
   A különleges egészségügyi jelölés és az igazolás tekintetében a 4. cikkben felsoroltaktól eltérő, friss sertéshúsra, valamint a részben vagy teljes egészében sertéshúsból készült előkészített húsra és húskészítményekre vonatkozó előírások
   Az érintett tagállamok gondoskodnak arról, hogy a 4. cikkben felsoroltaktól eltérő, friss sertéshúst, valamint a részben vagy teljes egészében sertéshúsból készült előkészített húst és húskészítményeket olyan különleges egészségügyi jelöléssel lássák el, amely nem ovális, és nem téveszthető össze az alábbiakkal:
   
               a)
            
            
               a 853/2004/EK rendelet II. mellékletének I. szakasza által a részben vagy teljes egészében sertéshúsból készült előkészített húsra és húskészítményre előírt azonosító jelölés; és
            
         
               b)
            
            
               a 854/2004/EK rendelet I. melléklete I. szakaszának III. fejezetében a friss sertéshúsra előírt egészségügyi jelölés.
            
         6. cikk
   A mellékletben felsorolt területeken működő gazdaságokra és szállítójárművekre vonatkozó követelmények
   Az érintett tagállamok biztosítják, hogy:
   
               a)
            
            
               a 2001/89/EK irányelv 15. cikke (2) bekezdése b) pontjának második, negyedik, ötödik, hatodik és hetedik francia bekezdésében előírt rendelkezéseket alkalmazzák az e határozat mellékletében felsorolt területeken található sertéstartó gazdaságokban;
            
         
               b)
            
            
               a mellékletben felsorolt területeken található gazdaságokban tartott sertések szállítására használt járműveket minden egyes művelet után azonnal kitakarítsák és fertőtlenítsék, és a szállító igazolja a kitakarítás és fertőtlenítés tényét.
            
         7. cikk
   Az érintett tagállamok információszolgáltatási kötelezettsége
   Az érintett tagállamok az Élelmiszerlánc- és Állategészségügyi Állandó Bizottságon keresztül tájékoztatják a Bizottságot és a többi tagállamot a Bizottság által jóváhagyott és az 1. cikk második bekezdésében említett, a sertéspestis felszámolására készített tervekben és a betegség elleni sürgősségi vakcinázási tervekben előírt, a mellékletben felsorolt területeken végrehajtott, klasszikus sertéspestisre irányuló megfigyelés eredményeiről.
   8. cikk
   Megfelelés
   A tagállamok módosítják a kereskedelemre vonatkozó intézkedéseiket annak érdekében, hogy azok megfeleljenek ennek a határozatnak, és megfelelő módon haladéktalanul közzéteszik az elfogadott intézkedéseket.
   Erről haladéktalanul tájékoztatják a Bizottságot.
   9. cikk
   Hatályon kívül helyezés
   A 2008/855/EK határozat hatályát veszti.
   10. cikk
   Hatály
   Ezt a határozatot 2017. december 31-ig kell alkalmazni.
   11. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2013. december 13-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 395., 1989.12.30., 13. o.
   
      (2)  HL L 224., 1990.8.18., 29. o.
   
      (3)  A Tanács 2001. október 23-i 2001/89/EK irányelve a klasszikus sertéspestis elleni védekezésre irányuló közösségi intézkedésekről (HL L 316., 2001.12.1., 5. o.).
   
      (4)  A Bizottság 2008. november 3-i 2008/855/EK határozata az egyes tagállamokban előforduló klasszikus sertéspestissel kapcsolatos járványügyi intézkedésekről (HL L 302., 2008.11.13., 19. o.).
   
      (5)  A Tanács 2002. december 16-i 2002/99/EK irányelve az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról (HL L 18., 2003.1.23., 11. o.).
   
      (6)  Az Európai Parlament és a Tanács 2004. április 29-i 853/2004/EK rendelete az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
   
      (7)  Az Európai Parlament és a Tanács 2004. április 29-i 854/2004/EK rendelete az emberi fogyasztásra szánt állati eredetű termékek hatósági ellenőrzésének megszervezésére vonatkozó különös szabályok megállapításáról (HL L 139., 2004.4.30., 206. o.).
   
      (8)  A Tanács 1990. június 26-i 90/429/EGK irányelve a sertéssperma Közösségen belüli kereskedelmére és behozatalára alkalmazandó állat-egészségügyi követelmények megállapításáról (HL L 224., 1990.8.18., 62. o.).
   
      (9)  A Bizottság 2002. február 1-jei 2002/106/EK határozata a klasszikus sertéspestis megállapítására szolgáló diagnosztikai eljárásokat, mintavételi módszereket és a laboratóriumi vizsgálati eredmények értékelési szempontjait megállapító diagnosztikai kézikönyv jóváhagyásáról (HL L 39., 2002.2.9., 71. o.).
   
      (10)  A Bizottság 2004. március 30-i 599/2004/EK rendelete az állatok és az állati eredetű termékek Közösségen belüli kereskedelmével kapcsolatos harmonizált bizonyítványminta és ellenőrzési jelentés elfogadásáról (HL L 94., 2004.3.31., 44. o.).
   
      MELLÉKLET
      1.   Bulgária
      
      Bulgária egész területe.
      2.   Horvátország
      
      Karlovac, Sisak-Moslavina, Slavonski Brod-Posavina és Vukovar-Srijem megyék területe.
      3.   Lettország
      
      Alūksnes megyében Pededzes és Liepnas község.
      Rēzeknes megyében Pušas, Mākoņkalna és Kaunatas község.
      Daugavpils megyében Dubnas, Višķu, Ambeļu, Biķernieku, Maļinovas, Naujenes, Tabores, Vecsalienas, Salienas, Skrudalienas, Demenes és Laucesas község.
      Balvu megyében Vīksnas, Kubuļu, Balvu, Bērzkalnes, Lazdulejas, Briežuciema, Vectilžas, Tilžas, Krišjāņu és Bērzpils község.
      Rugāju megyében Rugāju és Lazdukalna község. Viļakas megyében Žiguru, Vecumu, Kupravas, Susāju, Medņevas és Šķilbēnu község.
      Baltinavas megyében Baltinavas község.
      Kārsavas megyében Salnavas, Malnavas, Goliševas, Mērdzenes és Mežvidu község. Ciblas megyében Pušmucovas, Līdumnieku, Ciblas, Zvirgzdenes és Blontu község.
      Ludzas megyében Ņukšu, Briģu, Isnaudas, Nirzas, Pildas, Rundēnu és Istras község.
      Zilupes megyében Zaļesjes, Lauderu és Pasienes község.
      Dagdas megyében Andzeļu, Ezernieku, Šķaunes, Svariņu, Bērziņu, Ķepovas, Asūnes, Dagdas, Konstantinovas és Andrupenes község.
      Aglonas megyében Kastuļinas, Grāveru, Šķeltovas és Aglonas község.
      Krāslavas megyében Aulejas, Kombuļu, Skaistas, Robežnieku, Indras, Piedrujas, Kalniešu, Krāslavas, Kaplavas, Ūdrīšu és Izvaltas község.
      4.   Románia
      
      Románia teljes területe.